CELEX: 22005D0008
Language: fi
Date: 2005-02-08 00:00:00
Title: ETA:n sekakomitean päätös N:o 8/2005, tehty 8 päivänä helmikuuta 2005, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta

23.6.2005   
            
            
               FI
            
            
               Euroopan unionin virallinen lehti
            
            
               L 161/17
            
         ETA:N SEKAKOMITEAN PÄÄTÖS
   N:o 8/2005,
   tehty 8 päivänä helmikuuta 2005,
   ETA-sopimuksen liitteen II (Tekniset määräykset, standardit, testaus ja varmentaminen) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ”sopimus”, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite II muutettiin Tšekin tasavallan, Viron tasavallan, Kyproksen tasavallan, Unkarin tasavallan, Latvian tasavallan, Liettuan tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan talousalueeseen osallistumisesta tehdyllä sopimuksella, joka allekirjoitettiin 14 päivänä lokakuuta 2003 Luxemburgissa (1).
            
         
               (2)
            
            
               Lannoitteista 13 päivänä lokakuuta 2003 annettu Euroopan parlamentin ja neuvoston asetus (EY) N:o 2003/2003, , (2) olisi otettava osaksi sopimusta.
            
         
               (3)
            
            
               Asetuksella (EY) N:o 2003/2003 kumotaan neuvoston direktiivi 76/116/ETY (3), komission direktiivi 77/535/ETY (4), neuvoston direktiivi 80/876/ETY (5) ja komission direktiivi 87/94/ETY (6).
            
         
               (4)
            
            
               Sopimuksen liitteessä II olevassa XIV luvussa (Lannoitteet) viitataan yhteisön säädöksiin (neuvoston direktiivi 89/284/ETY, komission direktiivi 89/519/ETY ja neuvoston direktiivi 89/530/ETY), joista on tullut tarkoituksettomia.
            
         
               (5)
            
            
               Näin ollen koko sopimuksen liitteessä II oleva XIV luku (Lannoitteet) korvataan viittauksella asetukseen (EY) N:o 2003/2003,
            
         ON PÄÄTTÄNYT SEURAAVAA:
   1 artikla
   Korvataan sopimuksen liitteessä II olevan XIV luvun (Lannoitteet) teksti seuraavasti:
   
      
                  ”1.
               
               
                  
                     32003 R 2003: Euroopan parlamentin ja neuvoston asetus (EY) N:o 2003/2003, annettu 13 päivänä lokakuuta 2003, lannoitteista (EUVL L 304, 21.11.2003, s. 1).
               
            Tätä sopimusta sovellettaessa asetusta koskevat seuraavat mukautukset:
                  a)
               
               
                  EFTA-valtiot saavat rajoittaa kadmiumi sisältävien lannoitteiden pääsyä markkinoilleen tämän sopimuksen voimaantulopäivänä voimassa olevan lainsäädäntönsä mukaisesti. Sopimuspuolet tarkastelevat yhdessä tilannetta vuonna 2009.
               
            
                  b)
               
               
                  Lisätään liitteessä I olevassa A.2 kohdassa lannoitteen 1 kohdalle 6 sarakkeen kolmannen kappaleen sulkeissa olevaan tekstiin seuraava:
                  ’Islantiin, Liechtensteiniin, Norjaan’.
               
            
                  c)
               
               
                  Lisätään liitteessä I olevien B.1.1 kohdan, B.2.1 kohdan ja B.4 kohdan 5 sarakkeen 3 kohdan toisen kappaleen ensimmäisen luetelmakohdan 6b merkinnän jälkeen sulkeissa olevaan tekstiin seuraava:
                  ’Islanti, Liechtenstein, Norja’.”.
               
            
   2 artikla
   Asetuksen (EY) N:o 2003/2003 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 9 päivänä helmikuuta 2005, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (7).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 8 päivänä helmikuuta 2005.
      
         
            ETA:n sekakomitean puolesta
         
         
            Puheenjohtaja
         
         Richard WRIGHT
      
   
   
      (1)  EUVL L 130, 29.4.2004, s. 3.
   
      (2)  EUVL L 304, 21.11.2003, s. 1.
   
      (3)  EYVL L 24, 30.1.1976, s. 21.
   
      (4)  EYVL L 213, 22.8.1977, s. 1.
   
      (5)  EYVL L 250, 23.9.1980, s. 7.
   
      (6)  EYVL L 63, 9.3.1988, s. 16.
   
      (7)  Valtiosäännön asettamista vaatimuksista ei ole ilmoitettu.